

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**Noteikumi Nr.6**

APSTIPRINĀTI

ar Daugavpils pilsētas domes

2016.gada 29.septembra

lēmumu Nr.521

**Par kārtību, kādā tiek piešķirts finansējums no pašvaldības budžeta sporta organizācijām**

Izdots saskaņā ar likuma “Par pašvaldībām” 21.panta pirmās daļas 27.punktu,

Sporta likuma 7.panta pirmās daļas 3. un 6.punktu

1. **Vispārīgie jautājumi**

1. Noteikumi nosaka kārtību, kādā tiek iesniegti, izvērtēti un atbalstīti sporta biedrību un nodibinājumu (turpmāk – Sporta organizācijas) pieteikumi sporta programmu un sporta pasākumu finansēšanai (turpmāk – sporta aktivitātes) no Daugavpils pilsētas pašvaldības (turpmāk – pašvaldība) budžeta līdzekļiem (turpmāk – Noteikumi).

2. Uz pašvaldības finansējumu var pretendēt Sporta organizācijas, kas reģistrētas biedrību un nodibinājumu reģistrā vismaz vienu gadu līdz pieteikumu iesniegšanai un kuru juridiskā adrese ir reģistrēta Daugavpils pilsētas administratīvajā teritorijā.

3. Pieteikumi tiek iesniegti Daugavpils pilsētas domes (turpmāk – Dome) Sporta un jaunatnes departamentā (turpmāk - Departaments), kurš tos izvērtē un sniedz Domei priekšlikumus par finansējuma piešķiršanu attiecīgajai Sporta organizācijai.

4. Finansējums tiek piešķirts apstiprinātā pašvaldības budžeta ietvaros.

1. **Finansējuma piešķiršanas mērķi**

5. Finansējuma piešķiršanas mērķi ir:

5.1. atbalstīt sabiedriski nozīmīgu sporta izglītības programmu un pasākumu īstenošanu, sekmēt attiecīgā sporta veida attīstību;

5.2. saglabāt un attīstīt iedibinātās sporta tradīcijas, nodrošināt jaunu radošu ideju īstenošanu Daugavpils pilsētā;

5.3. veicināt iedzīvotāju aktivitāti un līdzdalību veselīga dzīvesveida popularizācijā, sekmējot viņu dzīves kvalitātes uzlabošanos;

5.4. veicināt sadarbību starp pašvaldību un Sporta organizācijām, kā arī sporta organizāciju starpā;

5.5. veicināt reģionālo un starptautisko sporta kontaktu veidošanu un sadarbību.

1. **Finansējuma piešķiršanas nosacījumi**

6. Sporta organizācija var iesniegt vienu pieteikumu vienu reizi gadā Noteikumu [14.punktā](#p) norādītajā termiņā.

7. Izskatot pieteikumus, tiek ņemtas vērā sporta veida tradīcijas un sporta veida prioritāte Daugavpils pilsētā.

8. Par prioritāriem komandu sporta veidiem tiek uzskatīti:

8.1. sieviešu un vīriešu volejbols;

8.2. vīriešu futbols;

8.3. vīriešu hokejs;

8.4. sieviešu basketbols.

9. Par prioritāriem individuālajiem un tehniskajiem sporta veidiem tiek uzskatīti:

9.1. bokss;

9.2. svarcelšana;

9.3. sieviešu un vīriešu brīvā cīņa;

9.4. vieglatlētika;

9.5. grieķu-romiešu cīņa;

9.6. spīdvejs;

9.7. paukošana.

10. Pieprasītā finansējuma apmērs no pašvaldības budžeta līdzekļiem tiek noteikts, izvērtējot pieteikumus. Finansējuma apmērs prioritārajiem sporta veidiem var pārsniegt 3000 *euro*, pārējiem komandu, individuālajiem un tehniskajiem sporta veidiem tas ir līdz 3000 *euro*.

11. Pieprasītā finansējuma apmērs komandu, individuālajiem un tehniskajiem sporta veidiem nedrīkst pārsniegt 75% no sporta aktivitātēm paredzētā kopējā finansējuma apjoma. Sporta organizācijas pašfinansējuma apjoms, izskatot tā pieteikumu, tiek noteikts, balstoties uz Sporta organizācijas Valsts ieņēmumu dienestam iesniegtā iepriekšējā finanšu gada pārskata.

12. Finansējumu piešķir Sporta organizācijām, kuras:

12.1. paredz sabiedriski nozīmīgu sporta izglītības programmu īstenošanu un atbilst finansējuma piešķiršanas mērķiem;

12.2. piedāvā brīvā laika pavadīšanas dažādošanas un kvalitātes uzlabošanas iespējas;

12.3. veicina jauniešu profesionālo orientāciju un karjeras izvēles iespējas;

12.4. iesaista cilvēkus ar īpašām vajadzībām un rada viņiem pieejamu informatīvo un fizisko vidi;

12.5. veicina integrācijas procesus Daugavpils pilsētā;

12.6. piesaista Sporta organizācijas darbības nodrošināšanai biedru, ziedotāju finansējumu.

13. Pašvaldības finansējums netiek piešķirts:

13.1. nekustamā īpašuma iegādei vai būvdarbiem;

13.2. pabalstiem un citiem līdzīgiem maksājumiem privātpersonām;

13.3. Sporta organizāciju pamatdarbības nodrošināšanai, administrācijas un darbinieku atalgojumam, kā arī maksājumiem par komunālajiem pakalpojumiem;

13.4. aktivitātēm, kuru mērķis ir gūt peļņu;

13.5. aktivitātēm, kuras tiek finansētas no citām Daugavpils pašvaldības budžeta programmām;

13.6. politiskiem, militāriem vai reliģiskiem pasākumiem;

13.7. Sporta organizācijām, kuru pieteikumos nav paredzēti citi finansējuma avoti Sporta organizācijas aktivitātēm;

13.8. Daugavpils Bērnu un jaunatnes sporta skolas audzēkņu atbalstam, izņemot audzēkņus, kuri pārstāv Daugavpils pilsētu dažāda līmeņa čempionātos komandu sporta veidos;

13.9. Sporta organizācijām, kuru aktīvo sportistu skaits nesasniedz:

13.9.1. komandu sporta veidiem – 15;

13.9.2. individuālajiem un tehniskajiem sporta veidiem – 10;

13.10. Sporta organizācijām, kuras nav savlaicīgi nokārtojušas līdzšinējās saistības ar pašvaldību vai kurām ir nodokļu vai citi parādi pašvaldībai;

13.11. Sporta organizācijām, kuras nav iesniegušas atskaiti par iepriekš piešķirtā finansējuma izlietojumu;

13.12. Sporta organizācijām, kuru pieteikumi iesniegti pēc Noteikumos noteiktā termiņa;

13.13. konstatējot, ka iepriekšējā pārskata gadā pašvaldības finansējuma apjoms sporta aktivitātēm ir pārsniedzis 75%.

1. **Pieteikuma iesniegšanas kārtība un iesniedzamie dokumenti**

14. Sporta organizācijas pieteikumus pašvaldības budžeta finansējuma saņemšanai nākamajam budžeta gadam iesniedz Departamentam ne vēlāk kā līdz kārtējā gada 15.oktobrim, atbilstoši apstiprinātajām pieteikuma veidlapām.

15. Sporta organizācija, iesniedzot pieteikumu, apņemas ievērot šos Noteikumus.

16. Sporta organizācija pieteikuma oriģinālu iesniedz papīra formā - 1 (vienā) eksemplārā, latviešu valodā, noformētu atbilstoši Ministru kabineta 28.09.2010. noteikumiem Nr.916 „Dokumentu izstrādāšanas un noformēšanas kārtība”, nodrošinot tā juridisko spēku atbilstoši Dokumentu juridiskā spēka likumam, datorsalikumā personiski vai nosūtot pa pastu ierakstītā vēstulē uz adresi – Daugavpils pilsētas domes Sporta un jaunatnes departaments, Kandavas iela 17A, Daugavpils, LV-5401, ar norādi „Pieteikums finansējuma saņemšanai”. Pretendents nodrošina pieteikuma dokumentiem drošu iesaiņojumu, lai tiem nevar piekļūt nesabojājot iesaiņojumu, lapām jābūt numurētām, visiem piedāvājuma dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot papīra lapiņu. Šuvuma vietai jābūt apstiprinātai ar parakstu, jānorāda atšifrēts lappušu skaits. Pieteikuma dokumentiem jābūt skaidri salasāmiem, bez labojumiem un dzēsumiem.

17. Sporta organizācija pieteikuma elektronisko versiju iesniedz, nosūtot uz e-pasta adresi: [sport@daugavpils.lv](mailto:sport@daugavpils.lv).

18. Konsultācijas par pieteikuma sagatavošanu var saņemt Departamentā ne vēlāk kā 3 darba dienas līdz pieteikumu iesniegšanas termiņa beigām.

19. Pieteikums sastāv no:

19.1. sporta organizācijas vadītāja parakstītas pieteikuma veidlapas ([1.pielikums](#Pielikums1));

19.2. finanšu līdzekļu izlietojuma tāmes ([2.pielikums](#Pielikums2));

19.3. atskaites par darbību iepriekšējā gadā ([3.pielikums](#Pielikums3));

19.4. sporta organizācijas pārvaldes institūcijas apstiprinātu gada pārskatu par iepriekšējo gadu;

19.5. apliecinājuma no atzītas sporta federācijas attiecīgajā sporta veidā par Sporta organizācijas dalību tajā.

19.6. apliecinājuma no atzītas sporta federācijas attiecīgajā sporta veidā par Sporta organizācijas sportistu iekļaušanu Latvijas izlases sastāvā;

19.7. sporta organizācijas sportistu saraksta, norādot sportistu dzimšanas gadu un noradot vai sportists ir Bērnu un jaunatnes sporta skolas audzēknis;

19.8. sporta organizācijas gada plānu sporta aktivitātēm;

19.9. sertificēto treneru rakstiskā apliecinājuma par darbību Sporta organizācijā un to sertifikātu apliecinātām kopijām;

19.10. sporta organizācijas sportistu sasniegumu protokolu apliecinātām kopijām;

19.11. sabiedriskā labuma organizācijas statusa piešķiršanas lēmuma kopijas (ja tāds ir piešķirts);

19.12. saraksta par Sporta organizācijas rīkoto sporta aktivitāšu un starptautiskajām sporta aktivitātēm Daugavpilī, pievienojot šim sarakstam aktivitāšu programmu, aprakstu vai nolikumu.

20. Sporta organizācija ir atbildīga par sniegto ziņu patiesumu.

21. Pieteikumu pēc tā iesniegšanas nav atļauts grozīt.

22. Iesniegtos dokumentus Departaments atpakaļ neizsniedz.

**V. Finansējuma sadalījuma kritēriji un pieteikumu izvērtēšanas kārtība**

23. Departamenta vadītāja izveidota komisija (turpmāk - komisija) veic iesniegto pieteikumu izvērtēšanu atbilstoši katram vērtēšanas kritērijam, kas nosaka sporta aktivitātes atbilstību šiem Noteikumiem un apstiprinātajām prioritātēm. Komisija pieteikumam piešķir noteiktu punktu skaitu no 0 līdz 10, balstoties uz sekojošiem vērtēšanas kritērijiem komandu sporta veidos:

**Komandu sporta veidi**

|  |  |  |  |
| --- | --- | --- | --- |
| **Nr.**  **p.k.** | **Kritērijs** | **Mērvienība** | **Maksimālais punktu skaits** |
| 23.1. | **Sporta organizācijai ir sabiedriskā labuma organizācijas statuss (aktuāls)** | | 1 |
| 23.2. | **Sporta organizācijas aktīvo sportistu skaits** | 15-19 | 1 |
| 20-26 | 2 |
| 27-32 | 3 |
| 33-38 | 4 |
| 39-44 | 5 |
| 45-51 | 6 |
| 52-58 | 7 |
| 59-65 | 8 |
| 66-70 | 9 |
| 71 un vairāk | 10 |
| 23.3. | **Sporta organizācijas pašfinansējums vai ziedotāju līdzfinansējums** | no 25% līdz 31% | 1 |
| no 32% līdz 38% | 2 |
| no 39% līdz 45% | 3 |
| no 46% līdz 53% | 4 |
| no 54% līdz 61% | 5 |
| no 62% līdz 69% | 6 |
| no 70% līdz 78% | 7 |
| no 79% līdz 86% | 8 |
| no 87% līdz 94% | 9 |
| no 95% un vairāk | 10 |
| 23.4. | **Sertificēto treneru skaits sporta organizācijā** | No 1-2  treneriem | 1 |
| No 3-5  treneriem | 2 |
| No 6  treneriem  un vairāk | 3 |
| 23.5. | **Sporta organizācijas rīkotās sporta aktivitātes Daugavpils pilsētā un starptautiskās sporta aktivitātes Daugavpils pilsētā** | 1 sporta aktivitāte | 1 |
| 2 sporta aktivitātes | 2 |
| 3 sporta aktivitātes un vairāk | 3 |
| 23.6. | **Sporta organizācijas sportistu skaits dažāda vecuma Latvijas izlasēs** | 1 dalībnieks | 1 |
| No 2 līdz 3  dalībniekiem | 2 |
| no 4 dalībniekiem  un vairāk | 3 |
| 23.7. | **Sporta organizācijas sportistu sasniegumi dažāda līmeņa sporta sacensībās (piedalīšanās)** | Latvijas jaunatnes čempionāts | 1 |
| Latvijas Pirmā līga | 2 |
| Latvijas Virslīga | 3 |
| **Maksimāli iegūstamais punktu skaits:** | | | **33** |
| **Sporta organizācijas iegūto punktu skaits:** | | |  |

23. Individuālajos un tehniskajos sporta veidos komisija veic iesniegto pieteikumu izvērtēšanu atbilstoši katram vērtēšanas kritērijam, kas nosaka sporta aktivitātes atbilstību šiem Noteikumiem un apstiprinātajām prioritātēm. Komisija pieteikumam piešķir noteiktu punktu skaitu no 0 līdz 10, balstoties uz sekojošiem vērtēšanas kritērijiem individuālajos un tehniskajos sporta veidos:

**Individuālie un tehniskie sporta veidi**

|  |  |  |  |
| --- | --- | --- | --- |
| **Nr.**  **p.k.** | **Kritērijs** | **Mērvienība** | **Maksimālais punktu skaits** |
| 24.1. | **Sporta organizācijai ir sabiedriskā labuma organizācijas statuss (aktuāls)** | | 1 |
| 24.2. | **Sporta organizācijas aktīvo sportistu skaits** | 10-13 | 1 |
| 14-18 | 2 |
| 19-22 | 3 |
| 23-26 | 4 |
| 27-30 | 5 |
| 31-34 | 6 |
| 35-39 | 7 |
| 40-44 | 8 |
| 45-50 | 9 |
| 51 un vairāk | 10 |
| 24.3. | **Sporta organizācijas pašfinansējums vai ziedotāju līdzfinansējums** | no 25% līdz 31% | 1 |
| no 32% līdz 38% | 2 |
| no 39% līdz 45% | 3 |
| no 46% līdz 53% | 4 |
| no 54% līdz 61% | 5 |
| no 62% līdz 69% | 6 |
| no 70% līdz 78% | 7 |
| no 79% līdz 86% | 8 |
| no 87% līdz 94% | 9 |
| no 95% un vairāk | 10 |
| 24.4. | **Sertificēto treneru skaits sporta organizācijā** | No 1 līdz 2 treneriem | 1 |
| No 3 līdz 5 treneriem | 2 |
| Vairāk par 6 treneriem | 3 |
| 24.5. | **Sporta organizācijas rīkotās sporta aktivitātes Daugavpils pilsētā un starptautiskās sporta aktivitātes Daugavpils pilsētā** | 1 sporta aktivitāte | 1 |
| 2 sporta aktivitātes | 2 |
| 3 sporta aktivitātes un vairāk | 3 |
| 24.6. | **Sporta organizācijas sportistu skaits dažāda vecuma Latvijas izlasēs** | 2 dalībnieki | 1 |
| 4 dalībnieki | 2 |
| No 6 dalībniekiem un vairāk | 3 |
| 24.7. | **Sporta organizācijas sportistu sasniegumi dažāda līmeņa sporta sacensībās** | | |
| 24.7.1. | **Latvijas čempionāts** | 3. vieta | 1 |
| 2. vieta | 2 |
| 1. vieta | 3 |
| 24.7.2. | **Pasaules un Eiropas jauniešu čempionāti**  (vecuma grupas: No 17 līdz 23 gadiem) | 3. vieta | 4 |
| 2. vieta | 5 |
| 1. vieta | 6 |
| 24.7.3. | **Pasaules un Eiropas čempionāts (pieaugušajiem)** | 4.-6. vieta | 7 |
| 1.-3. vieta | 9 |
| 24.7.4. | **Olimpisko spēļu dalībnieks** | | 10 |
| **Maksimāli iegūstamais punktu skaits:** | | | **40** |
| **Sporta organizācijas iegūto punktu skaits:** | | |  |

25. Augstākais novērtējums vienam pieteikumam komandu sporta veidiem ir 33 (trīsdesmit trīs) punkti, individuālajiem un tehniskajiem sporta veidiem ir 40 (četrdesmit) punkti. Gadījumā, ja sporta organizācija nav Latvijā atzītās sporta federācijas biedrs, kopējais iegūto novērtējuma punktu skaits tiek reizināts ar koeficientu 0,5. Saņemot augstāko punktu skaitu, pretendenta pieteikums finansējuma saņemšanai no pašvaldības budžeta tiek atbalstīts pilnā apmērā, ievērojot Noteikumu 11.punktā noteikto finansējuma proporciju.

26. Saņemot mazāku punktu skaitu, pašvaldības finansējuma summa tiek proporcionāli samazināta no kopējās pieprasītās summas, piemērojot koeficientu, kurš tiek aprēķināts pēc šādas formulas:

K = zemākais punktu skaits/maksimālais punktu skaits.

27. Sporta organizāciju iesniegtos pieteikumus izvērtē komisija, kura sniedz priekšlikumus Domei par finansējuma piešķiršanu attiecīgajai Sporta organizācijai.

28. Komisija ievēlē komisijas priekšsēdētāju un priekšsēdētāja vietnieku.

29. Komisijas sēdes protokolē iecelts komisijas sekretārs.

30. Komisijas sēdes tiek sasauktas pēc nepieciešamības.

31. Komisija ir lemttiesīga, ja tās sēdē piedalās vairāk nekā puse no komisijas locekļiem.

32. Komisijas locekļi savā darbībā ievēro likumu "Par interešu konflikta novēršanu valsts amatpersonu darbībā".

33. Komisija var pagarināt pieteikumu iesniegšanas termiņu, to publicējot domes mājas lapā [www.daugavpils.lv](http://www.daugavpils.lv).

34. Ne vēlāk kā mēneša laikā pēc pieteikumu iesniegšanas termiņa beigām, komisija izvērtē pieteikumus, atbilstoši šajos Noteikumos izvirzītajiem mērķiem, noteiktajām prioritātēm un iegūtajam punktu skaitam nosaka Sporta organizācijām piešķiramā finansējuma apmēru. Komisija pieņem lēmumu par pieteikumu virzīšanu iekļaušanai budžeta projektā, iesniedzot savu izvērtējumu, pieteikumus un tiem pievienotās dokumentu kopijas.

35. Ja Sporta organizāciju pieteikumi neatbilst šajos Noteikumos noteiktajam vai pieteikuma veidlapas nav pilnībā aizpildītas, pieteikumi tiek noraidīti bez tālākas vērtēšanas.

36. Komisija, veicot pretendentu vērtēšanu atbilstoši Noteikumos noteiktajiem kritērijiem, ir tiesīga noraidīt Sporta organizācijas pieteikumu, kurš atbilstoši vērtējuma kritērijiem nav sasniedzis vismaz 10 punktu robežu. Noraidot Sporta organizācijas pieteikumu, komisija informē par to iesniedzēju, kā arī norāda pieteikuma noraidīšanas iemeslu.

37. Komisija ir tiesīga no Sporta organizācijas pieprasīt papildus informāciju pieteikumu izvērtēšanas laikā.

38. Komisija izskata tikai termiņā iesniegtos Sporta organizācijas pieteikumus.

39. Komisijai ir tiesības pieaicināt ekspertus, kuriem ir padomdevēja tiesības.

40. Komisijai ir tiesības pieprasīt papildinformāciju un ieteikumus no attiecīgā sporta veida valsts atzītās federācijas par Sporta organizācijas darbību un tās biedru (dalībnieku) sportisko līmeni.

41. Sporta organizācijai nav tiesību piedalīties pieteikumu izvērtēšanas komisijas sēdē.

42. Galīgais lēmums par finansējuma piešķiršanu un tā apmēru tiek pieņemts, apstiprinot gadskārtējo pašvaldības budžetu.

43. Ja, apstiprinot pašvaldības budžetu, finansējums Sporta organizāciju aktivitātēm netiek piešķirts pilnā apjomā, Departaments pieprasa Sporta organizācijām koriģēt un iesniegt precizēto finanšu līdzekļu izlietojuma tāmi.

1. **Līguma noslēgšana**

44. Dome ar Sporta organizāciju slēdz līgumu par finansējuma piešķiršanu sporta aktivitāšu īstenošanai.

45. Līgumā tiek noteikts:

45.1. līgumslēdzēju tiesības un pienākumi;

45.2. finansēšanas un atskaišu par piešķirto līdzekļu izlietojumu iesniegšanas kārtība un termiņi;

45.3. sporta aktivitāšu īstenošanas darbības pārraudzība un kontrole;

45.4. līguma vienpusējas izbeigšanas iespēja no Domes puses, ja netiek pildīti līguma nosacījumi.

1. **Finansējuma izlietošanas kontrole**

46. Sporta organizācijai vienu reizi ceturksnī jāiesniedz Departamentam atskaiti atbilstoši [5.pielikumam](#Pielikums5) par iepriekšējā ceturksnī saņemto līdzekļu izlietojumu, pievienojot maksājumus pamatojošo dokumentu kopijas. Atskaite par ceturksni tiek iesniegta līdz ceturksnim sekojošā mēneša 15.datumam. Sporta organizācijai, kas nav laicīgi iesniegusi atskaiti, tiek pārtraukta pašvaldības budžeta līdzekļu piešķiršana sporta aktivitāšu īstenošanai. Atskaite par ceturto ceturksni un gada atskaite atbilstoši [4.pielikumam](#Pielikums4)  tiek iesniegta līdz nākamā gada 15.janvārim.

47. Departamentam ir tiesības veikt sporta aktivitāšu kontroli.

48. Ja piešķirtais finansējums netiek izlietots paredzētajiem mērķiem vai tiek fiksēti finanšu pārkāpumi, Dome pārtrauc finansējuma piešķiršanu un veic neatbilstoši izlietotā finansējuma atgūšanu.

49. Finansējuma saņēmējam jānodrošina Daugavpils pilsētas pašvaldības un Departamenta publicitāte un logotipa izmantošana/izvietošana dažādos sporta pasākumos, kā arī jāiesniedz Departamentam atskaite par organizētajiem pasākumiem un sportiskajiem sasniegumiem, sazinoties ar Departamenta sporta pasākumu organizatoru vai nosūtot preses relīzi.

1. **Finansējuma piešķiršanas izņēmumi**

50. Gadījumos, kad pieteikuma iesniedzējs objektīvu iemeslu dēļ (piemēram, Sporta organizācijas biedrs (dalībnieks) izcīnījis iespēju piedalīties starptautiskās sacensībās valsts izlases sastāvā, bet tas nebija zināms pirms pieteikumu iesniegšanas termiņa) nav iesniedzis pieprasījumu Noteikumu [14.punktā](#p) noteiktajā termiņā, Departaments var izskatīt šādu pieteikumu un ierosināt Domi atbalstīt finansējuma piešķiršanu Sporta organizācijai, veicot attiecīgus grozījumus pašvaldības budžetā gada laikā.

51. Noteikumi neattiecas uz finansējuma piešķiršanu par izciliem sasniegumiem sportā.

Daugavpils pilsētas domes priekšsēdētājs *(personiskais paraksts)* J.Lāčplēsis

1.pielikums

Daugavpils pilsētas domes

2016.gada 29.septembra

noteikumiem Nr.6

„Par kārtību, kādā tiek piešķirts finansējums

no pašvaldības budžeta sporta organizācijām”

**pieteikums**

**Daugavpils pilsētas domes finansējumam**

**Informācija par sporta organizāciju (biedrību vai nodibinājumu)**

|  |
| --- |
| **Nosaukums, reģistrācijas numurs** |
| **Juridiskā adrese, tālrunis, e-pasts** |
| **Treniņu vietas un nodarbību laika grafiki** |
| **Darbības veids**  **□ olimpiskais**  **□ neolimpiskais** |
| **Sporta organizācijas reģistrēto sportistu skaits Daugavpils pilsētā** |
| **Mērķauditorija**  **□ bērni**  **□ jaunieši**  **□ pieaugušie**  **□ personas ar invalīditāti** |
| **Treneri Izglītība** |
| **Kontaktinformācija saziņai: adrese, tālrunis, e-pasts** |
| **Bankas rekvizīti** |
| **Sporta organizācijas (biedrības) vadītāja vārds, uzvārds** |
| **Kontaktpersonas vārds, uzvārds, tālrunis** |
| **Sporta organizācijas vadītājs**  **vārds, uzvārds, paraksts Datums** |

2.pielikums

Daugavpils pilsētas domes

2016.gada 29.septembra

noteikumiem Nr.6

„Par kārtību, kādā tiek piešķirts finansējums

no pašvaldības budžeta sporta organizācijām”

**Finanšu līdzekļu izlietojuma tāme**

|  |  |  |  |  |
| --- | --- | --- | --- | --- |
| Nr.  p.k. | Izdevumu pozīcija | Aprēķins | Pašvaldības finansējums (*euro*) | Sporta organizācijas finansējums (*euro*) |
|  |  |  |  |  |
|  | **Izdevumi kopā (euro):** |  |  |  |
|  | **Izdevumi kopā (%):** |  |  |  |

Sagatavots \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

Sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts) (paraksta atšifrējums)

Z.v. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( vadītāja paraksts) (paraksta atšifrējums)

3.pielikums

Daugavpils pilsētas domes

2016.gada 29.septembra

noteikumiem Nr.6

„Par kārtību, kādā tiek piešķirts finansējums

no pašvaldības budžeta sporta organizācijām”

**Daugavpils pilsētas Sporta organizāciju darbības uzskaites veidlapa par \_\_\_\_\_\_\_\_. gadu**

**Sporta organizācijas nosaukums – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Sporta organizācija |  | | | Tai skaitā pa vecuma grupām | | | | | |
|  |  | |  | līdz 18 gadiem | | 19 - 30 gadi | | virs 31 | |
|  | Kopā | |  | sievietes | vīrieši | sievietes | vīrieši | sievietes | vīrieši |
| **1**. **Kopējais nodarbojošos skaits organizācijā** |  | |  |  |  |  |  |  |  |
| **2. Sporta speciālisti organizācijā** | Kopā | | | Ar izglītību: | |  |  |  |  |
|  |  |  | | augstāko sporta | | citu augstāko | | citu | |
|  | sievietes | vīrieši | | sievietes | vīrieši | sievietes | vīrieši | sievietes | vīrieši |
| t.sk.sporta organizatori |  |  | |  |  |  |  |  |  |
| t.sk. treneri |  |  | |  |  |  |  |  |  |
| **3. Dalība sporta pasākumos gadā** | Kopējais skaits | | | t.sk.pašu rīkotie | | t.sk.citu rīkotie | | t.sk.čempionāti | |
| Tai skaitā |  | |  |  |  |  |  | Latvijas Rep. | Starpt. |
|  |  | |  |  |  |  |  |  |  |
| **4. Treniņu vietas**  **nodarbību laika grafiki** |  | |  |  |  |  |  |  |  |
| **5. Sportistu sasniegumi** |  | |  |  |  |  |  |  |  |

Sagatavots \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

Sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts) (paraksta atšifrējums)

Z.v. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( vadītāja paraksts) (paraksta atšifrējums)

4.pielikums

Daugavpils pilsētas domes

2016.gada 29.septembra

noteikumiem Nr.6

„Par kārtību, kādā tiek piešķirts finansējums

no pašvaldības budžeta sporta organizācijām”

**ATSKAITE**

**par Daugavpils pilsētas domes piešķirto finansējumu Sporta organizācijām**

1. Atskaites iesniedzējs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Sporta organizācijas nosaukums)

2. Atskaite sagatavota par Daugavpils pilsētas domes \_\_\_\_\_\_\_ gadā piešķirto finansējumu, kas realizēts laikā no \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Daugavpils pilsētas pašvaldības kopējais piešķirtais finansējums EUR \_\_\_\_\_\_\_\_\_ izlietots šādi:

|  |  |  |  |  |  |
| --- | --- | --- | --- | --- | --- |
| Nr.  p.k. | Datums | Maksājuma mērķis | Maksājuma saņēmējs | Izmaksu apliecinošā dokumenta nosaukums (maksājuma uzd.Nr., kases izd.ordera vai čeka Nr.) | Summa (EUR) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

4. Pārskats par kopējo \_\_\_\_\_\_\_\_ gada finansējumu un ieņēmumiem:

|  |  |
| --- | --- |
| **Kopējie ieņēmumi, t.sk.:** | **Summa (EUR)** |
| Daugavpils pilsētas Domes finansējums |  |
| Citu atbalstītāju ziedojums |  |
| Darbības gaitā gūtie ieņēmumi (biedru naudas, citi maksas pakalpojumi) |  |
| KOPĀ |  |

|  |
| --- |
| Notikušie pasākumi atbalsta pieprasīšanas gadā:  *Sportistu piedalīšanās sacensībās un to sasniegumi:*  *Sporta organizācijas organizētie pasākumi*: |

Atskaiti sagatavota \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

Atskaiti sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts) (paraksta atšifrējums)

Z.v. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( vadītāja paraksts) (paraksta atšifrējums)

5.pielikums

Daugavpils pilsētas domes

2016.gada 29.septembra

noteikumiem Nr.6

„Par kārtību, kādā tiek piešķirts finansējums

no pašvaldības budžeta līdzekļiem biedrībām

un nodibinājumiem sporta veidu un pasākumu atbalstam”

**ATSKAITE**

**par Daugavpils pilsētas domes piešķirto finansējumu sporta organizācijām**

**\_\_\_. gadā**

1. Atskaites iesniedzējs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Sporta organizācijas nosaukums, tālr., e-pasts)

2. Atskaite sagatavota par 1.ceturksni 2.ceturksni 3.ceturksni 4.ceturksni

3. Piešķirtais finansējums kopā: \_\_\_\_\_\_\_\_\_\_\_\_\_\_EUR  
 Atlikums perioda sākumā: \_\_\_\_\_\_\_\_\_\_\_\_\_\_\_EUR

Daugavpils pilsētas domes **avansā** izmaksātais finansējums pārskata periodā EUR \_\_\_\_\_\_\_\_\_ izlietots sekojoši:

|  |  |  |  |  |  |  |
| --- | --- | --- | --- | --- | --- | --- |
| **Nr. p.k.** | **Attaisnojošā dokumenta nosaukums, numurs** | **Datums** | **Darījuma partnera nosaukums** | **Darījuma mērķis** | **Summa  (EUR)** | **Izmaksu apliecinošā dokumenta nosaukums, numurs, datums (maksājuma uzdevums, čeks, kvītis u.c.)** |
|  |  |  |  |  |  |  |
|  |  |  |  |  |  |  |
| **Kopā:** | | | | |  |  |

Atlikums perioda beigās: \_\_\_\_\_\_\_\_\_\_\_\_\_EUR

4. Pārskats par kopējo finansējumu:

|  |  |  |
| --- | --- | --- |
| **Finansējums, t.sk.:** | **Summa (EUR)** | **Summa(%)** |
| Daugavpils pilsētas Domes finansējums |  |  |
| Cits finansējums *(norādīt kāds)* |  |  |
| KOPĀ |  |  |

5. Pielikums:

|  |  |  |
| --- | --- | --- |
|  | Dokuments | Lapu skaits |
| X | Attaisnojošā dokumenta kopija |  |
| X | Maksājuma dokumenta kopija (ar references Nr.) |  |
|  |  |  |

Atskaiti sagatavota \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums)

Atskaiti sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts) (paraksta atšifrējums)

Z.v. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vadītāja paraksts) (paraksta atšifrējums)

⃰ Piezīme: Par 4.ceturksni atskaite iesniedzama līdz nākamā gada 15. janvārim.